**Jakob Sveistrup** (født 8. mars 1972 i Hjallese i Danmark) er en dansk sanger og utdannet lærer. I 2003 ble han landskjent i Danmark, da han nådde finalen i tv-talentshowet *Stjerne for en aften* på Danmarks Radio. I 2005 vant Sveistrup Dansk Melodi Grand Prix med sangen «Tænder på dig». Bidraget endte på en niendeplass i Eurovision Song Contest i Kyiv senere samme år.

Biografi
--------

I tenårene og de påfølgende årene opptrådte Sveistrup på ulike musikalscener på Fyn: Frøbjerg Festspil og Nyborg Voldspil. Han var også med i flere musikkband i hjembyen Odense, blant dem Crew, Kingsunderwear og CopyCats. Sistnevnte band fulgte med Sveistrup under navnet *Jakob Sveistrup Band*, da Sveistrup kuttet ut jobben som skolelærer og valgte å satse på musikken. Sveistrup startet på lærerstudiet i 1995 ved Odense Seminarium, der han fullførte i 1999 med musikk som linjefag.

I 2003 ble han kjent i Danmark da han deltok i DR1s talentkonkurranse *Stjerne for en aften*, der han ble nummer fire med sangen «True to Your Heart».

I februar 2005 vant han Dansk Melodi Grand Prix med sangen «Tænder på dig». Sangen ble oversatt til engelsk med tittelen «Talking to You» foran Eurovision Song Contest 2005 i Kyiv i Ukraina. I semifinalen ble sangen nummer tre og kvalifiserte seg dermed til finalen lørdag 21. mai. Der endte sangen til slutt på en delt niendeplass sammen med norske Wig Wam og «In My Dreams».

30. mai 2005 ga han ut debutalbumet *Jakob Sveistrup*, som solgte til gull og siden platina. Året etter ga han ut sitt andre album, *Fragments*, og samme året spilte han inn to sanger til Disney-filmen *Lille kylling*. I 2008 var han i gang med sitt tredje album, men finanskrisen gjorde at plateselskapet stoppet albumet og fristilte Sveistrup fra platekontrakten. 

I januar 2015 innledet Sveistrup et samarbeid med Lars Rahbek Andresen som resulterte i albumet *All In/All Out*. Tittelen refererer til Sveistrups fullstendige satsing på musikkprosjekter. Han skrev og komponerte samtlige sanger, og finansierte siden hele utgivelsen. Albumet kom ut i mars 2016.

I 2018 ga han ut sitt fjerde album, *In Your Face*, da under navnet *Sveistrup*.

Diskografi
----------

### Album

* 2005 – *Jakob Sveistrup*
* 2006 – *Fragments*
* 2016 – *All In/All Out*
* 2018 – *In Your Face*

### Singler

* 2005 – «Talking to You»
* 2006 – «Could Have Sworn»
* 2006 – «Book of love»
* 2008 – «Hvem er venner»
* 2013 – «Hold godt fast»
* 2015 – «Damn Good Day»
* 2016 – «Make Me an Offer»
* 2016 – «Accompany Me»

Referanser
----------

1. ↑  «dr.dk > grandprix\_arkiv > 2005 > dmgp2005 > deltagerne > profil». *www.dr.dk*. Besøkt 15. juli 2018.
2. ↑  «Jacob Sveistrup». *IMDb*. Besøkt 15. juli 2018.
3. ↑  «Husker du Jakob Sveistrup? Nu har han droppet jobbet og vendt sit liv 180 grader». *www.bt.dk* **(dansk)**. Besøkt 15. juli 2018.
4. ↑  «Jakob Sveistrup – Eurovision Song Contest». *eurovision.tv*. EBU. Besøkt 15. juli 2018.
5. ↑  «En mere tung Jakob Sveistrup er klar med nyt album». *TV 2 Fyn* **(dansk)**. 16. mai 2018. Besøkt 15. juli 2018.
6. ↑  «Firestjernet albumudgivelse: Jakob er blevet Sveistrup» **(dansk)**. 31. mai 2018. Besøkt 15. juli 2018.

Eksterne lenker
---------------

* Offisielt nettsted Rediger på Wikidata
* (en) Jakob Sveistrup på Internet Movie Database Rediger på Wikidata

* (da) Jakob Sveistrup hos danskefilmstemmer.dk Rediger på Wikidata
* (en) Jakob Sveistrup på Discogs Rediger på Wikidata

* (en) Jakob Sveistrup på MusicBrainz Rediger på Wikidata

* (en) Jakob Sveistrup på Spotify Rediger på Wikidata

| Utmerkelser og prestasjoner |
| --- |
|
| Forgjenger :**Tomas Thordarson med«Shame on You»**

 | **Danmark i Eurovision Song Contest**2005 | Etterfølger :**Sidsel Ben Semmane med«Twist of Love»** |

Portal: Danmark

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |